Til december har DR Ramasjang premiere på en ny tv-film med alle de elskede figurer fra ’Bamses Billedbog’. Onsdag var hele holdet samlet ved Bamses hus i ’Bamse-skoven’ ved Slangerup.

Bamse gør klar til det store tv-comeback.

Den egoistiske, honning-elskende store gule bamse, der siden 1982 har underholdt børn i alle aldre, har til december premiere på en times lang ny tv-film på DRs børnekanal DR Ramasjang.

Man valgte ellers at stoppe med at producere flere Bamse-eventyr i 2009, men nu har man samlet hele det originale tv-hold og begyndt optagelserne i ’Bamse-skoven’ i Slangerup ved Frederikssund, hvor der i går blev afholdt pressemøde.

»På Ramasjang er vi enormt stolte og rimelig starstrucked over, at Bamse, Kylling og resten af det originale hold vil skabe denne nye tv-film. Med tv-filmen ønsker vi at give alle danskere på tværs af generationer en udvidet oplevelse i selskab med deres yndlingsfigurer fra Ramasjang,« udtaler Pelle Møller, redaktør for DR Ramasjang i en pressemeddelelse.

Bamse, Kylling og Ælling samt hele det originale hold bag Bamse er samlet i "Bamse-skoven" i København, hvor DR optager til en ny TV-film med titlen Bamse møder den store verden. Filmen bliver vist på Ramasjang til December. Her sammen med Katrine Hauch-Fausbøll, der er Instruktør og manuskriptforfatter.. (Foto: Nikolai Linares/Scanpix 2017) Foto: Nikolai Linares Vis mere Bamse, Kylling og Ælling samt hele det originale hold bag Bamse er samlet i "Bamse-skoven" i København, hvor DR optager til en ny TV-film med titlen Bamse møder den store verden. Filmen bliver vist på Ramasjang til December. Her sammen med Katrine Hauch-Fausbøll, der er Instruktør og manuskriptforfatter.. (Foto: Nikolai Linares/Scanpix 2017) Foto: Nikolai Linares

Det originale Bamse-hold består blandt andet af manuskriptforfatter og instruktør Katrine Hauch-Fausbøll, hendes halvbror Søren Hauch-Fausbøll i rollen som Bamse, engelske Brian Patterson som Kylling og Gitte Melgaard som Ælling. Derudover er det de oprindelige fotografer, teknikere og musikere, som var med til at gøre Bamse populær op igennem 80’erne og 90’erne.

I den kommende tv-film, der har fået titlen ’Bamse møder den store verden’, efterlader Bamse Kylling og Ælling og møder nye figurer som Pandekagekonen og Danse-alfen.

Katrine Hauch-Fausbøll fortæller om ideen:

»Det er utrolig interessant og sjovt at lade Bamse gå ud i den store verden og at bringe de to nye figurer ind i Bamses univers. Det bidrager til at vise både nogle velkendte og nye sider af Bamse – nogle sider som jeg er sikker på, at børnene vil holde af.«

DR Ramasjang har planlagt flere tv-film med kendte børne-figurer.

Bamse, Kylling og Ælling samt hele det originale hold bag Bamse er samlet i "Bamse-skoven" i København, hvor DR optager til en ny TV-film med titlen Bamse møder den store verden. Filmen bliver vist på Ramasjang til December. Katrine Hauch-Fausbøll, der er Instruktør og manuskriptforfatter, instruerer.. (Foto: Nikolai Linares/Scanpix 2017) Foto: Nikolai Linares Vis mere Bamse, Kylling og Ælling samt hele det originale hold bag Bamse er samlet i "Bamse-skoven" i København, hvor DR optager til en ny TV-film med titlen Bamse møder den store verden. Filmen bliver vist på Ramasjang til December. Katrine Hauch-Fausbøll, der er Instruktør og manuskriptforfatter, instruerer.. (Foto: Nikolai Linares/Scanpix 2017) Foto: Nikolai Linares

Søren Hauch-Fausbøll / Bamse

Født 27. juli 1958

Var den første til at hoppe i Bamse-kostumet i starten af 1980’erne og har siden delt figuren med skuespillere som Morten Eisner, Henrik Lykkegaard og Lars Bom. Er derudover kendt som en af skuespillerne i impro-teaterholdet ’Hatten rundt’.



Brian Patterson / Kylling

Født 8. december 1947

Uddannet som billedkunstner i England, men kom til Danmark i 1974, hvor han fik arbejde i DRs børne- og ungdomsafdeling. Udover sin rolle som Kylling har han medvirket i film, som ’I Kina spiser de hunde’ og ’Gamle mænd i nye biler’.

Gitte Melgaard / Ælling

Overtog i 2001 rollen som Ælling fra Joan Bentsen. Er derudover manuskriptforfatter på ’Bamses Billedbog’ og har lagt stemme til dukken Fie i børneprogrammet ’Fredagsbio’ med Anna og Lotte. Arbejder ved siden af som hospitalsklovn.